اسلام آباد: وزیر مملکت خارجہ امور حناربانی کھر یورپی یونین نا دارالحکومت آتیٹی پاکستان نا سفیر آتون مائیگریشن و موبلٹی آ اسہ دیوان اسے نا کماشی ءِ کرے ہراٹی بھلو کچ اسے ٹی تعلقدار فریق آک بشخ ہلکر۔ جمعہ نادے آ دفترخارجہ نا رداٹ دیوان اٹی غیرکانودی ہجرت ءِ تورسا یورپی ملک آتے لیبر نا برآمد ءِ ودفنگ نا کوشست آتیا زور شاغنگا۔ دیوان اٹی ڈیہہ انا مخصوص گرج آتے پورو کننگ کن مہارت آتا شونداری ٹی زرکاری آ ہم زور شاغنگا۔
(اے پی پی)
